stanford-oval/wikipedia huggingface dataset:
Nouans-les-Fontaines

| Nouans-les-Fontaines |
| --- | --- |
 Yleisnäkymä kylästä
 vaakuna
 Nouans-les-Fontaines
 Koordinaatit: 47°08′13″N, 1°17′57″E 
Valtio:  Ranska
Alue:  Centre-Val de Loire
Departementti:  Indre-et-Loire
Arrondissementti:  Loches
Pinta-ala:  
 – Kokonaispinta-ala:  63,3 km²
Väkiluku (2017):  750 
 – Väestötiheys:  11 as./km²
Kunnan numero:  37173
Infobox OKVirheellinen NIMI-arvo: 
Nouans-les-Fontaines on kunta Ranskassa Indre-et-Loiren departementissa Centre-Val de Loiren alueella. Se sijaitsee noin 67 kilometriä Toursin kaupungista kaakkoon.
Kunnan keskustassa oleva Pyhän Martinuksen kirkko on rakennettu 1200-luvulla. Kirkon puisen alttaritaulun, nimeltään Pietà de Nouans, on maalannut yksi Ranskan merkittävimmistä renessanssimaalareista Jean Fouquet 1400-luvulla.
Pyhän Martinuksen kirkko
Alttaritaulu Pietà de Nouans
Aiheesta muualla

Kuvia tai muita tiedostoja aiheesta Nouans-les-Fontaines Wikimedia Commonsissa
Monster (Kissin albumi)

| Monster Kiss |
| --- | --- | --- |

Studioalbumin tiedot
 Äänitetty : 16. huhtikuuta 2011 – 6. tammikuuta 2012 Conway Recording Studios ja Henson Recording Studios, Hollywood sekä The Nook-studio, Los Angeles
 Julkaistu: 5. lokakuuta 2012 (Eurooppa) 9. lokakuuta 2012 (Pohjois-Amerikka) 10. lokakuuta 2012 (Japani)
 Tuottaja(t): Paul Stanley
 Tyylilaji: hard rock, heavy metal
 Kesto: 43.45
 Levy-yhtiö: Universal Music Group
Muut kannet
 Albumin takakansi
Listasijoitukset
  2.  3.  4.  7.  8.  17.
Kissin muut julkaisut
| Sonic Boom 2009 | Monster 2012 | Kiss 40 2014 |
Singlet albumilta Monster
 ”Hell or Hallelujah” Julkaistu: 2. heinäkuuta 2012  ”Long Way Down” Julkaistu: 23. lokakuuta 2012
Monster on yhdysvaltalaisen rockmusiikkia esittävän Kissin kahdeskymmenes ja viimeinen studioalbumi, joka julkaistiin lokakuussa 2012. Albumi on nauhoitettu Hollywoodissa sijaitsevilla Conway- ja Henson Recording Studios-äänitysstudioilla sekä Los Angelesin The Nook-studiolla, ja albumin on tuottanut yhtyeen laulajakitaristi Paul Stanley yhteistyössä avustavan tuottajan Greg Collinsin kanssa.
Monster julkaistiin Euroopassa 5. lokakuuta, Pohjois-Amerikassa 9. lokakuuta ja Japanissa 10. lokakuuta 2012. Albumi julkaistiin sekä CD- että vinyylilevynä, ja CD-formaatin erikoispainoksen kansi on 3D-versio. Tavallisen vinyylin ohella albumi julkaistiin myös 2000 kappaleen rajoitettuna kuvavinyylinä. Lisäksi albumin kappaleista "Hell or Hallelujah" ja "Long Way Down" on julkaistu singlet. "Hell or Hallelujah" sijoittui musiikkipalvelu iTunesin ladatuimpien rock-kappaleiden listalla kärkeen, ja Yhdysvalloissa se sijoittui Billboardin singlelistan sijalle 36.
Albumi sijoittui Billboardin rockalbumien listan kärkisijalle. Billboardin varsinaisella listalla albumin sijoitus oli kolmas, ja sitä myytiin ensimmäisen julkaisuviikkonsa kuluessa lähes 60 000 kappaletta. Albumi saavutti parhaan sijoituksensa Norjassa ollen albumilistan toisena, ja Suomessa albumi sijoittui kahdeksanneksi.
Albumin tausta

Videopeliä Guitar Hero: Warriors of Rock promotoineessa haastattelussa yhtyeen laulajabassokitaristi Gene Simmons paljasti, että Kiss saattaisi nauhoittaa vielä 20. studioalbuminsa ja näin ollen seuraajan vuoden 2009 albumilleen Sonic Boom, joka oli saanut hyvän vastaanoton.
10. maaliskuuta Simmons vahvisti radiohaastattelussa yhtyeen aloittavan studiotyöskentelyn kolmen viikon kuluttua, ja että yhtyeellä on lähes kolmekymmentä kappaletta työstettävänä. Yhtyeen rumpali Eric Singer kertoi Suomessa vieraillessaan, että albumin nauhoitukset aloitettaisiin 4. huhtikuuta.
Yhtyeen laulajakitaristi Paul Stanleyn mukaan albumi on kansitaiteeltaan samankaltainen kuin yhtyeen vuoden 1976 klassikkoalbumi Destroyer, mutta kertoi ettei Destroyerin kannen maalannut Ken Kelly kuitenkaan tulisi tekemään kantta uudelle albumille. Kitaristi Tommy Thayerin mukaan albumi on hivenen raskaampaa materiaalia kuin Sonic Boom. Gene Simmons on myös kuvaillut albumia Destroyerin, Sonic Boomin sekä vuoden 1992 albumin Revengen yhdistelmäksi. Alun perin albumia suunniteltiin kymmenen kappaleen mittaiseksi, mutta ennen American Music Awards of 2011-palkintogaalan alkua Simmons kertoi, että albumille tulisi 15 uutta kappaletta, mutta myöhemmin kahden kappaleen varmistettiin pudonneen pois albumilta. Lisäksi albumin tiimoilta julkaistaan jättimäinen Monster-valokuvakirja sekä kymmenen tuntia materiaalia sisältävä Monster-DVD-julkaisu ja uutta albumia tukeva maailmankiertue.
Albumilla yhtye kertoi myös käyttävänsä vanhanaikaista analogista nauhoituslaitteistoa uusien digitaalilaitteiden sijaan tehdäkseen albumin äänimaailmasta mahdollisen samankaltaisen kuin 70-luvun albumeillaan, joten albumin nauhoituksissa on käytetty esimerkiksi 24-raitaista nauhuria.
3. tammikuuta 2012 yhtye latasi videopalvelu YouTubeen videoviestin, jossa Stanley kertoi albumin valmistuvan seuraavien kahden tai kolmen päivän sisällä. Virallisilla verkkosivuillaan yhtye varmisti kesäkuussa, että viivästynyt albumi julkaistaisiin lokakuussa ja uusi single "Hell or Hallelujah" sekä Monster-kirja tulisivat saataville 2. heinäkuuta.
Musiikkilehti Classic Rockin haastattelussa kerrottiin, että albumin julkaisupäivämäärä olisi 16. lokakuuta 2012. Lisäksi yhtye julkaisi yhteisöpalvelu Facebookissa "Monster Hunt"-sovelluksen, jossa yhtyeen fanit saivat etsiä albumin kansikuvan palasia eri sivustoilta ja koota ne nähdäkseen albumin kansikuvan. Virallisesti yhtye julkisti albumin kansikuvansa heinäkuun lopussa, jolloin myös albumin lopullinen kappalelista sekä ennakkotilausmahdollisuus tuli nähtäväksi iTunesiin.
Päivää ennen albumin maailmanlaajuista julkaisua yhtye julkaisi ennakkokuultavaksi albumilta kappaleet "All for the Love of Rock & Roll" ja "Long Way Down". Classic Rockin verkkosivustolla tiedotettiin myöhemmin, että albumin seuraava single "Long Way Down" julkaistaisiin 23. lokakuuta 2012.
Albumin tausta > Materiaalin säveltäminen

Huomionarvoista Monsterin kappalemateriaalissa on erityisesti kitaristi Tommy Thayerin mittava osallistuminen albumin materiaalin sävellykseen. Kissin edellisellä studioalbumilla Sonic Boomilla, joka oli siis Thayerin ensimmäinen studioalbumi Kissin virallisena kitaristina (tosin vuoden 1998 Psycho Circus-albumilla Thayer soitti lähes kaikilla kappaleilla alkuperäiskitaristi Ace Frehleyn kantaessa soittovastuun vain kahdella kappaleella). Sonic Boomilla Thayer oli säveltäjänä kaikkiaan kolmella kappaleella, joista yksi oli Paul Stanleyn kanssa sävelletty "When the Lightning Strikes", jossa Thayer itse kantoi lauluvastuun. Monsterin sävellyspuoli on Thayerin osalta vastaavasti paljon mittavampi, sillä hän on osallistunut albumin kahdestatoista kappaleesta peräti yhdeksän säveltämiseen. Myös Monsterilla Thayer kantaa lauluvastuun, tällä kertaa kokonaan itse säveltämässään kappaleessa "Outta This World".
Laulaja ja rytmikitaristi Paul Stanley on tyypilliseen tapaansa albumin sävellyspuolen tuottelian muusikko, sillä hänen työstämiään kappaleita albumilta löytyy jopa kymmenen. Erityisesti Stanleyn sävellyksissään on vivahteita hänen ihannoimiensa Led Zeppelinin sekä The Whon ja jopa Black Sabbathin musiikista. Laulajabasisti Gene Simmonsin tuotoksia albumilla on kaikkiaan kuusi, ja rumpali Eric Singer on osallistunut yhtyetovereidensa kanssa "Back to the Stone Agen" säveltämiseen. Kyseessä on ensimmäinen Singerin säveltämä Kiss-albumille päätynyt kappale, ja hän itse sen sijaan on päävokalistina Stanleyn kynäilemässä kappaleessa "All for the Love of Rock & Roll".
Sanoituksiltaan albumin teema vaihtelee. Simmonsin ja Stanleyn yhdessä tulkitsema "Take Me Down Below" kertoo suhteesta vastakkaiseen sukupuoleen, kuten myös Simmonsin säveltämä "Eat Your Heart Out". Sen sijaan jälleen Simmonsin kynästä syntynyt "Back to the Stone Age" on jopa hieman itseironinen ja humoristinen sävellys. Stanleyn ja Thayerin säveltämään "Freak"-kappaleeseen ihastunut popartisti Lady Gaga oli Simmonsin mukaan eräässä vaiheessa myös potentiaalinen laulajavaihtoehto kappaleeseen, mutta lopulta kappaleen lauluosuudet päätyivät Stanleyn hoidettavaksi. Eric Singerin laulamassa "All for the Love of Rock & Rollissa", joka on musiikillisesti tyypillinen amerikkalainen rock-kappale, kappaleen säveltäjä ja sanoittaja Stanley kiteyttää sen, mistä rockmusiikin soittamisessa on kyse.
Albumin tausta > Albumin promotointi

Vuoden 2012 kesän ja syksyn Kiss vietti The Tour-yhteiskiertueellaan Mötley Crüen kanssa, ja tällä kiertueella myös "Hell or Hallelujah" sai ensiesityksensä Lontoossa 4. heinäkuuta. Tämän jälkeen yhtye tiedotti uutta albumiaan promotoivasta Monster Tour-maailmankiertueesta vuosien 2012-2013 ajaksi, ja yhtye tiedotti myös saapuvansa esiintymään Suomeen Helsingin Hartwall Areenalle 3. kesäkuuta 2013. Edellisen kerran yhtye oli esiintynyt Suomessa vuonna 2010 Tampereen Sauna Open Air-festivaalitapahtumassa.
Vastaanotto

AllMusic:
The Washington Times:
Los Angeles Times:
Soundi:
Imperiumi: 6/10
Kaaoszine: 8½/10
V2.fi:
Metalliluola: 7-/10
Skid Row -yhtyeen entinen laulaja ja keulakuva Sebastian Bach kertoi mikroblogi Twitterin välityksellä kappaleen "The Devil Is Me" olevan "todella kova ralli". Myös Skid Rowin perustaja ja soolokitaristi Dave "The Snake" Sabo kertoi Twitterin välityksellä albumin olevan loistava.
Virvoitusjuomia valmistava Monster Energy vaati yhtyettä vaihtamaan albumin kuvituksessa sekä oheistuotteissa esiintyvää Monster-logoa, sillä se muistutti liikaa yhtiön omaa logoa. Muun muassa logon o-kirjain täytyi muuttaa täysin tavalliseksi huolimatta siitä, että albumin ohella myös yhtyeen Monster-kirjaa oli ehditty jo painaa ja levittää myyntiin.
Monster sai ilmestyttyään pääosin positiivisia arvioita. The Washington Timesin musiikkikriitikko Elie Goulding ylisti albumia sanoen, että "vaikka Paul Stanley ja Gene Simmons ovat yhtyeen nykypäivän ainoat alkuperäismuusikot, Monster vie kuulijan takaisin erityisesti yhtyeen 1970-luvun platinavuosiin". The Associated Pressin Wayne Parry ylisti albumin olevan "lähes pelottavan hyvä sekoitus erilaisia musiikillisia suuntauksia yhtyeen uran eri vuosilta". Myös Keskisuomalaisen Juho Hämäläinen kehui albumia sen oivasta tavasta "yhdistellä sävyjä bändin alkukauden rupisen rapsakasta riffittelystä ja tuoreempien levyjen, kuten vuoden 1992 Revengen raskaampaan poljentoon, minkä ansiosta Monster singahtaa Kissin viiden parhaan albumin joukkoon". Suurena Kiss-fanaatikkona tunnettu suomalaisen Lordi -yhtyeen laulaja Mr. Lordi kehui myös albumia vuolaasti pitäen sitä jopa hieman parempana kuin yhtyeen edellistä studioalbumia Sonic Boomia. Yleisradio valitsi Monsterin myös kuukauden parhaaksi albumiksi. Soundin Antti Mattila kehui "rivakan ja viihdyttävän albumin sisältävän hyviä konsertteihin sopivia raitoja", mutta totesi myös että albumilta tuskin jää eloon yhtään varsinaista Kiss-hittiä.
Suomen virallisella albumilistalla Monster nappasi ilmestyessään kahdeksannen listasijan, sijoittuen näin ollen Suomessa yhden listasijan verran heikommin kuin edeltäjänsä. Sonic Boomin lisäksi Monsteria paremmin Suomessa yhtyeen studioalbumeista on menestynyt ainoastaan yhtyeen vuoden 1998 Psycho Circus, joka ilmestyessään sijoittui Suomen albumilistan viidennelle sijalle.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päälaulaja | Kesto |  |  |  |  |  |
| 1. | Hell or Hallelujah | Paul Stanley | Stanley | 4.07 |  |  |  |  |  |
| 2. | Wall of Sound | Stanley, Gene Simmons, Tommy Thayer | Simmons | 2.55 |  |  |  |  |  |
| 3. | Freak | Stanley, Thayer | Stanley | 3.35 |  |  |  |  |  |
| 4. | Back to the Stone Age | Simmons, Stanley, Thayer, Eric Singer | Simmons | 3.01 |  |  |  |  |  |
| 5. | Shout Mercy | Stanley, Thayer | Stanley | 4.04 |  |  |  |  |  |
| 6. | Long Way Down | Stanley, Thayer | Stanley | 3.51 |  |  |  |  |  |
| 7. | Eat Your Heart Out | Simmons | Simmons | 4.06 |  |  |  |  |  |
| 8. | The Devil Is Me | Simmons, Stanley, Thayer | Simmons | 3.41 |  |  |  |  |  |
| 9. | Outta This World | Thayer | Thayer | 4.29 |  |  |  |  |  |
| 10. | All for the Love of Rock & Roll | Stanley | Singer | 3.21 |  |  |  |  |  |
| 11. | Take Me Down Below | Stanley, Simmons, Thayer | Simmons, Stanley | 3.24 |  |  |  |  |  |
| 12. | Last Chance | Stanley, Simmons, Thayer | Stanley | 3.05 |  |  |  |  |  |
| iTunes-version bonusraita |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | päälaulu | Kesto |  |  |  |  |  |
| 13. | Right Here Right Now | Stanley | Stanley | 3.58 |  |  |  |  |  |
| Japanin painoksen bonusraita |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | päälaulu | Kesto |  |  |  |  |  |
| 14. | King of the Night Time World (Live)  | Stanley, Kim Fowley, Mark Anthony, Bob Ezrin | Stanley |  |  |  |  |  |  |
Kokoonpano

Paul Stanley – rytmikitara, laulu kappaleissa ”Hell or Hallelujah”, ”Freak”, ”Shout Mercy”, ”Long Way Down”, ”Take Me Down Below” ja ”Last Chance”
Gene Simmons – bassokitara, laulu kappaleissa ”Wall of Sound”, ”Back to the Stone Age”, ”Eat Your Heart Out”, ”The Devil is Me” ja ”Take Me Down Below”
Tommy Thayer – soolo- ja rytmikitara, laulu kappaleessa ”Outta This World”
Eric Singer – rummut ja lyömäsoittimet, laulu kappaleessa ”All for the Love of Rock & Roll”
+
Brian Whelan – piano kappaleessa ”Freak”
Aiheesta muualla

Monster (Kissin albumi) Discogsissa. (englanniksi)
Albumin kansikuvan 3D-versio
Neko Case

| Neko Case |
| --- | --- |
 Neko Case Forecastle Fest -tapahtumassa 2012.
Henkilötiedot
Syntynyt: 8. syyskuuta 1970 (ikä 54) Alexandria, Virginia, Yhdysvallat
Ammatti:  muusikko, lauluntekijä
Muusikko
Laulukielet:  englanti
Aktiivisena:  1994–
Tyylilajit:  indie rock, americana ja country 
Soittimet:  laulu, lyömäsoittimet, piano, kitara
Yhtyeet:  The New Pornographers
Levy-yhtiöt:  ANTI-
Aiheesta muualla
nekocase.com
  [ Muokkaa Wikidatassa ] [ ohje ]  
Neko Richelle Case (s. 8. syyskuuta 1970) on yhdysvaltalainen laulaja-lauluntekijä. Hänet tunnetaan niin soolourastaan kuin urastaan kanadalaisen indie rock -yhtye The New Pornographersin jäsenenä. Hän aloitti soolouransa nimellä Neko Case & Her Boyfriends ennen kuin alkoi käyttää pelkästään omaa nimeään.
Diskografia > Neko Case & Her Boyfriends

The Virginian (1997)
Furnace Room Lullaby (2000)
Diskografia > Neko Case

Canadian Amp (2001,  EP)
Blacklisted (2002)
The Tigers Have Spoken (2004,  live)
Fox Confessor Brings the Flood (2006)
Live from Austin, TX (2007,  live)
Middle Cyclone (2009)
The Worse Things Get, the Harder I Fight, the Harder I Fight, the More I Love You (2013)
Truckdriver, Gladiator, Mule (2015,  musiikkiboksi)
Hell-On (2018)
Diskografia > The New Pornographers

Mass Romantic (2000)
Electric Version (2003)
Twin Cinema (2005)
Challengers (2007)
Together (2010)
Brill Bruisers (2014)
Aiheesta muualla

nekocase.com (Arkistoitu – Internet Archive)
allmusic.com
Nandroloni

| --- | --- |

Nandroloni
Systemaattinen (IUPAC) nimi
17β-hydroksiestra-4-en-3-oni
Tunnisteet
CAS-numero: 434-22-0
ATC-koodi: A14AB01
PubChem CID: 9904
Kemialliset tiedot
Kaava: C18H26O2 
Moolimassa: 274.40
Farmakokineettiset tiedot
Hyötyosuus: 2.24 % (Oraalinen)  100 % (Intramuskulaarinen)
Metabolia: Hepaattinen
Puoliintumisaika: 6 päivää
Ekskreetio: Dokumentoimaton
Terapeuttiset näkökohdat
Raskauskategoria:  X (US) X (AUS)
Reseptiluokitus:  Schedule III (US)   POM (UK)
Antotapa: Intramuskulaarinen
Nandroloni, kaupalliselta nimeltään Deca-Durabolin, on yksi maailman käytetyimmistä anabolisista steroideista. Sitä etsitään jokaisessa dopingtestissä, ja se näkyy niissä pitkään ja herkästi. Nandrolonin käyttö huomataan helposti molekyylin aineenvaihduntatuotteesta, 19-norandrosteronista (C18H28O2). Kansainvälinen olympiakomitea on asettanut aineelle 2 milligramman rajan; jos virtsasta löytyy sitä enemmän, niin jää kiinni dopingista. Raja on 2 mg, koska ihmisen oma keho tuottaa kyseistä ainetta erittäin pieniä määriä. Muita virtsaan erittyviä nandrolonin aineenvaihduntatuotteita ovat 19-noretiokolanoloni (C18H28O2) ja 19-norepiandrosteroni.
Valmisteissa nandroloni on usein muodossa nandrolonidekanoaatti (C28H44O3), jonka elimistö sitten muuntaa nandroloniksi. Dekanoaatti on lisätty valmisteisiin siksi, jotta se pidentäisi annoksen vaikutuksen keston jopa kolmeen viikkoon.
Nandroloni on sukua mieshormonille, testosteronille. Sillä on kuitenkin testosteronia tasapainottomampi koostumus; nandrolonilla on voimakkaampi anabolinen vaikutus mutta heikompi androgeeninen vaikutus. Nandroloni siis edistää luukudoksen muodostumista ja valkuaisainetuotantoa.
Nandroloni on yleinen ainesosa osteoporoosilääkkeissä. Naisten vaihdevuosien jälkeen se pitää heikentyvän luumassan tiiviyttä yllä. Sitä voidaan myös käyttää tietyntyyppisten rintasyöpien hoitoon. Vakavan onnettomuuden jälkeen nandrolinia saatetaan määrätä lihaskunnon ylläpitämistä auttamaan.
Nandrolonista kärähtäneitä urheilijoita

Frank de Boer (jalkapalloilija)
Linford Christie (pikajuoksija)
Edgar Davids (jalkapalloilija)
C. J. Hunter (kuulantyöntäjä)
Hans Knauß (alppihiihtäjä)
Minna Lainio (kestävyysjuoksija)
Johann Mühlegg (hiihtäjä)
Merlene Ottey (pikajuoksija)
Armando dos Santos (rattikelkkailija)
Javier Sotomayor (korkeushyppääjä}
Jaap Stam (jalkapalloilija)
Ville Vakkuri (pikajuoksija)
Ali Saïdi-Sief (kestävyysjuoksija)
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti, metatesaurus: Nandroloni
PubChem: Nandrolone (englanniksi)
DrugBank: Nandrolone (englanniksi)
KEGG: Nandrolone (englanniksi)
ChemBlink: Nandrolone decanoate (englanniksi)
Lääkelaitos: Deca-Durabolin (Arkistoitu – Internet Archive)
Human Metabolome Database: 19-Noretiocholanolone (englanniksi)
Niko Vuorinen

| Niko Vuorinen |
| --- | --- |

Henkilötiedot
Syntynyt: 8. kesäkuuta 1989 (ikä 35)
Kansalaisuus:   Suomi
Uran tiedot
Pituus:  196 cm 
Laji:  kalpamiekkailu
Seura:  Helsingin Miekkailijat
Valmentaja:  Peeter Nelis
Saavutukset
Paras sijoitus maailmanrankingissa:  17. (26.1.2015)
 Tietolaatikko päivitetty 6. joulukuuta 2015 
Niko Vuorinen (s. 8. kesäkuuta 1989) on suomalainen kalpamiekkailija, joka edustaa Helsingin Miekkailijoita. Vasenkätisen Vuorisen valmentajana toimii Peeter Nelis.
Vuorinen aloitti miekkailun vuonna 2005. MM-kilpailuissa hän on ollut parhaimmillaan seitsemäs vuonna 2023. EM-kilpailuissa Vuorisen paras sijoitus on kuudes sija vuodelta 2018. Kesäuniversiadeissa 2011 Kiinan Shenzhenissä Vuorinen oli 18:s ja kesäuniversiadeissa 2017 Taiwanin Taipeissa viides. Euroopan kisoissa 2015 Bakussa Vuorinen sijoittui viidenneksi. Helmikuussa 2017 Vuorinen sijoittui maailmancupin osakilpailussa Vancouverissa kolmanneksi, ollen ensimmäinen palkintokorokkeelle yltänyt suomalaismies kalpamiekkailun maailmancupin osakilpailussa.
Vuorinen opiskelee teoreettista filosofiaa Helsingin yliopistossa. Häneltä ilmestyi vuonna 2015 miekkailuaiheinen kirja Kalpa ja mieli.
Aiheesta muualla

Niko Vuorisen profiili Kansainvälisen miekkailuliiton sivuilla (fie.org) (englanniksi)
Nicolas N’Koulou

Nicolas N’Koulou kesäkuussa 2013
Nicolas Alexis Julio N’Koulou Ndoubena (s. 27. maaliskuuta 1990) on kamerunilainen jalkapalloilija, pelipaikaltaan keskuspuolustaja. Hän on 184 senttimetriä pitkä.  Hän edustaa Italian Serie A:ssa pelaavaa Torinoa. Ranskassa hän edusti kausina 2008–2011 Monacoa ja 2011–2016 Marseillea sekä kaudella 2016–2017 Lyonia. Hän lähti lainasopimuksella Torinoon elokuussa 2017 ja siirtyi Torinon omistukseen seuraavana kesänä. Hän on pelannut Ranskan Ligue 1:ssä 252 ottelua ja Italian Serie A:ssa 93 ottelua. Molemmissa liigoissa hän on tehnyt viisi maalia. Hänen kasvattajaseuransa on kamerunilainen Kadji Sports Academy.
N’Koulou on pelannut Kamerunin maajoukkueessa 74 maaottelua vuosina 2008–2017. Hän teki maalin vuoden 2017 Afrikan-mestaruuskilpailujen karsinnoissa Etelä-Afrikkaa vastaan ja itse turnauksen loppuottelussa, jossa Kamerun voitti Egyptin 2–1. Hän on kuulunut Kamerunin maajoukkueeseen vuoden 2008 kesäolympialaisissa, vuosien 2010, 2015 ja 2017 Afrikan-mestaruuskilpailuissa sekä vuosien 2010 ja 2014 maailmanmestaruuskilpailuissa.
Nina Rinkinen

| Nina Rinkinen> Henkilötiedot |
| --- | --- |
Kansalaisuus:  Suomi
Ammatti:  ohjaaja, näyttelijä, dramaturgi, teatteriopettaja ja teatterinjohtaja
Aiheesta muualla
Elonet
Nina Rinkinen on Teatteri Tuikkeen toinen perustajajäsen. Hän on ollut kehittämässä Teatteri Tuikkeelle omaleimaista teatterin tyyliä johon kuuluu muun muassa muiden aistien kun näön varaan tehdyt aistiteatteriproduktiot.
Rinkinen valmistui teatteri-ilmaisun ohjaajaksi Helsingin ammattikorkeakoulu Stadiasta vuonna 2006, ja on toiminut Tuikkeessa ohjaajana, näyttelijänä, dramaturgina, teatteriopettajana ja teatterinjohtajana. Hän on ollut kehittämässä Teatteri Tuikkeen omaleimasta tyyliä johon kuuluvat sokko- ja aistiteatteri, fyysinen teatteri, sanaton teatteri ja naamioteatteri. Pieni tulitikkutyttö (2011) oli ensimmäinen sokkoteatteriproduktio joka Suomessa on esitetty. Rinkinen on käsikirjoittanut yhdessä Aarne Lindenin kanssa kauhua edustavan Viimeinen vuoro (2014) joka on kuuloon perustuva produktio aikuisille.
Rinkinen on osallistunut useisiin teatterifestivaaleihin, ja saanut palkintoja muun muassa Iikka-palkinnon kauhukulttuurin edistämisestä vuonna 2014 ja seuraavana vuonna hän sai ensimmäisen palkinnon Science Show international cupissa Tallinnassa, Virossa.
Aiheesta muualla

Sokkona teatterifestivaalilla – Aistit avoinna tarjoilee Malmitalossa myös sokkoteatteria STT.  14.2.2020. Viitattu 15.6.2021.
Kytöharju, Marjo: Nukketeatterisatu ottaa kantaa vesien saastumiseen Kirkko ja kaupunki.  23.8.2016. Viitattu 15.6.2021.
Nimikirjoitusten metsästäjä

| Nimikirjoitusten metsästäjä> The Autograph Hound |
| --- | --- |
Ohjaaja:  Jack King
Käsikirjoittaja:  Harry Reeves
Tuottaja:  Walt Disney
Säveltäjä:  Oliver Wallace
Pääosat:  Clarence Nash Sara Berner Billy Bletcher
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  RKO Pictures
Ensi-ilta:  1. syyskuuta 1939
Kesto:  8 min
Alkuperäiskieli:  englanti
Aiheesta muualla
IMDb
Elonet
Infobox OKNimi-testi OK: 
Nimikirjoitusten metsästäjä (The Autograph Hound) on Aku Ankka -piirroselokuva vuodelta 1939. Elokuvassa Aku toimii salaa nimikirjoitusten metsästäjänä Hollywoodissa. Elokuvassa nähdään monia aikansa tunnettuja näyttelijöitä kuten Clark Gable, Greta Garbo, Mickey Rooney, Charles Boyer, Sonja Henie, Shirley Temple ja Marxin veljekset.
Nimikkopuu

Nimikkopuu (joskus myös elämänpuu) on ihmistä varten istutettu puu. Puuntaimi istutetaan yleensä jo varhain, joskus jo pian syntymän jälkeen. Puu kuvaa ihmisen elämää ja kukoistusta.
Myös poliitikot tai suurmiehet istuttavat toisinaan nimikkopuun esimerkiksi ulkomaanmatkalla. Tällöin kyse on pelkästään vertauskuvallisesta teosta, johon yleensä ei liity mytologiaa. Puu saattaa kuvata rauhaa tai yhteistyötä.
Joissakin perinteissä uskotaan myös, että nimikkopuun ja ihmisen välillä vallitsee kohtalonyhteys. Nimikkopuun hyvinvointi parantaa myös ihmisen hyvinvointia, kun taas puun vahingoittuminen vahingoittaa myös ihmistä. Pitkäikäisen puun toivotaan pidentävän myös ihmisen elinikää. Joskus nimikkopuuhun on merkitty ihmisen kannalta tärkeitä tapahtumia. Jos ihminen kuolee ennen puutaan, voi puu säilyä ikään kuin muistomerkkinä ihmisestä.
Nimikkopuita tunnetaan monissa kulttuureissa, myös suomenkielisillä.
Newfoundlandin dominio

Newfoundlandin dominio (engl. Dominion of Newfoundland) oli Pohjois-Amerikassa vuodesta 1907 vuoteen 1949 sijainnut valtio. Dominio käsitti Newfoundlandin saaren ja Labradorin alueen.